nahid-hub/BLUGE-bengali-wikipedia-section-title-prediction huggingface dataset:
১৯৪৭ সালে দেশবিভাগের পর সুফিয়া কামাল পরিবারসহ ঢাকায় চলে আসেন। ভাষা আন্দোলনে তিনি নিজে সক্রিয়ভাবে অংশ নেন এবং এতে অংশ নেওয়ার জন্য নারীদের উদ্বুদ্ধ করেন। ১৯৫৬ সালে শিশুদের সংগঠন কচিকাঁচার মেলা প্রতিষ্ঠা করেন। ঢাকা বিশ্ববিদ্যালয়ের প্রথম মহিলা হোস্টেলকে ‘রোকেয়া হল’ নামকরণের দাবী জানান। ১৯৬১ সালে পাকিস্তান সরকার কর্তৃক রবীন্দ্রসঙ্গীত নিষিদ্ধের প্রতিবাদে সংগঠিত আন্দোলনে তিনি জড়িত ছিলেন। এই বছরে তিনি ছায়ানটের প্রেসিডেন্ট নির্বাচিত হন। ১৯৬৯ সালে মহিলা সংগ্রাম কমিটির সভাপতি নির্বাচিত হন, গণঅভ্যুত্থানে অংশ নেন, পাকিস্তান সরকার কর্তৃক ইতঃপূর্বে প্রদত্ত তমঘা-ই-ইমতিয়াজ পদক বর্জন করেন। ১৯৭০ সালে মহিলা পরিষদ প্রতিষ্ঠা করেন। ১৯৭১ সালের মার্চে অসহযোগ আন্দোলনে নারীদের মিছিলে নেতৃত্ব দেন। মুক্তিযুদ্ধের সময় তার বাসভবন সংলগ্ন গোটা ধানমন্ডি এলাকা পাকিস্থানী বাহিনীর নিরাপত্তা হেফাজতে ছিল, আর ঐ সময় তিনি ধানমন্ডিতে নিজ বাসভবনে সপরিবারে নিরাপদে অবস্থান করেন ।

স্বাধীন বাংলাদেশে নারীজাগরণ আর সমঅধিকার প্রতিষ্ঠার সংগ্রামে তিনি উজ্জ্বল ভূমিকা রেখে গেছেন। ১৯৯০ সালে স্বৈরাচার বিরোধী আন্দোলনে শরিক হয়েছেন, কার্ফ্যু উপেক্ষা করে নীরব শোভাযাত্রা বের করেছেন। মুক্তবুদ্ধির পক্ষে এবং সাম্প্রদায়িকতা ও মৌলবাদের বিপক্ষে আমৃত্যু তিনি সংগ্রাম করেছেন। প্রতিটি প্রগতিশীল আন্দোলনে অংশ নিয়েছেন।

সঠিক অনুচ্ছেদ শিরোনাম কোনটি?
titleA. পুরস্কার
titleB. সাহিত্যচর্চার সূচনা এবং কলকাতার জীবন
titleC. ঢাকার জীবন এবং সাংস্কৃতিক কর্মকান্ড
titleD. জন্ম
উত্তর: titleC
সমুদ্রতলে সঞ্চিত যে ক্যালশিয়ামের স্তরের ভিত্তিতে ক্রিটেশিয়াস যুগের নামকরণ হয়েছে, সেই স্তর গঠনকারী ক্যালশিয়াম-সঞ্চয়ক ন্যানোপ্ল্যাঙ্কটনের জীবাশ্মের রেকর্ডে ক্রি-প্যা সীমানা অন্যতম আকস্মিক ও আমূল একটি পরিবর্তনের সূচক। প্রজাতি পর্যায়ে এই পরিবর্তনের অভিঘাত লক্ষ্য করা যায়। সমসাময়িক সামুদ্রিক জীবকুলের ক্ষয়ক্ষতির পরিসংখ্যানভিত্তিক বিশ্লেষণের মাধ্যমে বোঝা যায়, এই ব্যাপক নেতিবাচক পরিবর্তনের কারণ ছিল প্রজাতিকরণের আকস্মিক হ্রাস নয়, বরং বিলোপনের আকস্মিক বৃদ্ধি। ডাইনোফ্ল্যাজেলেটদের ক্রি-প্যা সীমানার রেকর্ড ভাল করে বোঝা যায় না, কারণ কেবলমাত্র অণুজীবীয় সিস্টরাই জীবাশ্মীভূত হয়, আর সমস্ত ডাইনোফ্ল্যাজেলেটের জীবনচক্রে সিস্ট নির্মাণকারী দশা থাকে না। এই কারণে তাদের জীববৈচিত্র্যের আসল পরিধি সম্পর্কে আমাদের জ্ঞানও ঝাপসা। সাম্প্রতিক গবেষণা থেকে জানা যায়, উক্ত সীমানার আগে বা পরে ডাইনোফ্ল্যাজেলেটদের অবস্থায় কোনও উল্লেখযোগ্য পরিবর্তন হয়নি।

রেডিওল্যারিয়া-রা অন্তত অর্ডোভিশিয়ান যুগ থেকে নিরবচ্ছিন্ন ভূতাত্ত্বিক রেকর্ড রেখে আসছে। তাদের খনিজায়িত জীবাশ্ম ক্রি-প্যা সীমানার আগে ও পরে উভয় সময়কাল থেকেই পাওয়া যায়। এই সমস্ত জীবের গণবিলুপ্তির কোনও ইঙ্গিত নেই, আর দক্ষিণ গোলার্ধের উচ্চ অক্ষাংশে আদি প্যালিওসিনের শীতল আবহাওয়ার ফলে এদের অত্যধিক সক্রিয়তার প্রমাণ মেলে। প্রায় ৪৬% ডায়াটম ক্রিটেশিয়াস থেকে আদি প্যালিওসিনে প্রবেশ করে। প্রজাতির পরিসংখ্যানগত অনুপাতের নিরিখে এটি বেশ বড়মাপের হ্রাস, কিন্তু বিপজ্জনক বিলোপনের মত অত ব্যাপকও নয়।

ক্রি-প্যা সীমানা জুড়ে প্ল্যাঙ্কটনিক ফোরামিনিফেরাদের প্রাপ্তির বিষয়টি ১৯৩০ এর দশক থেকেই চর্চিত হয়ে আসছে। উক্ত সীমানায় একটি সংঘর্ষজাত ঘটনার সম্ভাবনা দেখা দিতেই বহুসংখ্যক গবেষণা শুরু হয়ে যায়, আর তাতে সীমানা সন্নিহিত অঞ্চলে প্ল্যাঙ্কটনিক ফোরামিনিফেরার বিলোপন নিয়ে মন্তব্য করা হয়। অবশ্য এই বিলোপনের নিদর্শন প্রকৃতপক্ষে ক্রি-প্যা সীমানায় কোনও এককালীন বড় বিলোপনের সূচক, নাকি ঐ সীমানা জুড়ে ছড়িয়ে থাকা অনেকগুলি ক্ষুদ্র ক্ষুদ্র বিলুপ্তি ঘটনার সূচক, তাই নিয়ে দু'টি দলের মধ্যে দ্বন্দ্ব আছে।

বেন্থিক ফোরামিনিফেরার অনেক প্রজাতি এই বিলুপ্তি ঘটনায় লোপ পায়, হয়তো খাদ্যের জন্য জৈব বর্জ্যের উপর অত্যধিক নির্ভরশীলতার কারণে। সমসাময়িক সমুদ্রে জৈব বর্জ্যের পরিমাণ কমে গিয়েছিল ধারণা করা হয়। অবশ্য বিলোপনের ধাক্কা সামলে ওঠার পর সামুদ্রিক অণুজীবদের পুনরায় বংশবৃদ্ধি আরম্ভ হলে বর্ধিত খাদ্যের উৎসের সঙ্গে তাল মিলিয়ে বেন্থিক ফোরামিনিফেরাদেরও প্রজাতিকরণের হার বৃদ্ধি পায়। আদি প্যালিওসিনে বহুসংখ্যক কর্কর ভক্ষক বেন্থিক ফোরামিনিফেরার ভরণপোষণের জন্য উপযুক্ত সংখ্যায় ফাইটোপ্ল্যাঙ্কটন জন্মাতে থাকে। সব মিলিয়ে আদি প্যালিওসিনের বহু লক্ষ বছর ধরে ধীর গতিতে বেন্থিক অণুজীবরা প্রাক্‌-ক্রি-প্যা সীমানার সঙ্গে তুলনীয় সংখ্যায় ফিরে আসে।

সঠিক অনুচ্ছেদ শিরোনাম কোনটি?
titleA. স্থলচর অমেরুদণ্ডী
titleB. অণুজীব
titleC. টেরোসর
titleD. ক্রোকোডাইলিফর্ম
উত্তর: titleB
১৯৫০ সনের ৫ আগস্ট তারিখে হঠাৎ করে গোপীনাথ বরদলৈ-এর মৃত্যু হয়। তার কয়েকদিন পর ১২ আগস্ট তারিখে অসম কংগ্রেস সংসদি দলের সন্মতিক্রমে তাকে মুখ্যমন্ত্রী নির্বাচিত করা হয়। ১৯৫২ সনে অসমে প্রথমবার সাধারণ নির্বাচন অনুষ্ঠিত হয়। এই নির্বাচনে কংগ্রেস দল সংখ্যাগরিষ্ঠ লাভ করে। বিষ্ণুরাম মেধির নেতৃত্বে কংগ্রেস দল সরকার গঠন করে। তিনি মুখ্যমন্ত্রী পদের দায়িত্ব বহন করার পর থেকেই বিভিন্ন সমস্যার সন্মুখীন হন। বিশেষ করে প্রাকৃতিক দুর্যোগ, কালা বাজারের আবির্ভাব, পরিবহনের দুরবস্থা, ভারত বিভাজনের সময় পূর্ববঙ্গ (বর্তমান বাংলাদেশ) থেকে আগত বাঙালীদের প্রভাব, ব্রহ্মপুত্রের দলং, তৈল শোধনাগার, সাম্প্রদায়িক সংঘর্ষ, ১৯৫৫ সনে রাজ্য পুনর গঠনের সমস্যা ইত্যাদি। 
সঠিক অনুচ্ছেদ শিরোনাম কোনটি?
titleA. মৃত্যু
titleB. মুখ্যমন্ত্রী হিসেবে
titleC. অসমের রাজনীতিতে পুনরায় পত্যাবর্তন
titleD. রাজ্যপাল হিসেবে
উত্তর: titleB
পশ্চাৎ-অন্ত্র (১৬ তম উপাদান) বা প্রোক্টোডিয়াম অপাচিত খাদ্য কণাকে ইউরিক এসিডের মাধ্যমে সংযুক্ত করে মলের দলা তৈরী করে। মলনালী এসব মলের দলার ৯০% পানি শোষণ করে নেয়, এবং তারপর সেইসব শুষ্ক দলা পায়ু দিয়ে নিষ্কাশিত হবার (১৭ তম উপাদান) মাধ্যমে পরিপাক প্রক্রিয়া সম্পন্ন হয়। ইউরিক এসিড তৈরী হয় মালপিঘিয়ান নালিকা থেকে ব্যাপ্ত হওয়া হিমোলিম্ফের বর্জ্য পদার্থ ব্যবহার করে। তারপর এটি পৌষ্টিক নালীর মধ্যান্ত্র ও পশ্চাৎ-অন্ত্রের মিলনস্থলে সরাসরি বিলীন হয়ে যায়। মালপিঘিয়ান নালিকার সংখ্যা প্রজাতিভেদে বিভিন্ন হতে পারে।

সঠিক অনুচ্ছেদ শিরোনাম কোনটি?
titleA. মধ্যান্ত্র
titleB. স্নায়ুতন্ত্র
titleC. পশ্চাৎ-অন্ত্র
titleD. বহিঃকঙ্কাল
উত্তর: titleC
শিকাগো মিশিগান হ্রদের দক্ষিণ-পশ্চিম উপকূলে উত্তর-পূর্ব ইলিনয়ে অবস্থিত। এটি শিকাগো মহানগর এলাকার প্রধান শহর, মিড ওয়েস্টার্ন মার্কিন যুক্তরাষ্ট্র এবং গ্রেট হ্রদ অঞ্চলে অবস্থিত। শিকাগো শহরটি শিকাগো পোর্টেজের জায়গায় একটি মহাদেশীয় বিভক্তির উপর অবস্থিত, শহরটি মিশিগান হ্রদের বিশালাকার মিঠাপানির জলাধারের পাশে অবস্থিত, এবং দুটি নদী— শহরের কেন্দ্রস্থলে শিকাগো নদী এবং শিল্প অঞ্চলের দূরে দক্ষিণ দিকে ক্যালুমেট নদী শিকাগোর মধ্য দিয়ে সম্পূর্ণরূপে বা আংশিকভাবে প্রবাহিত হয়েছে।
শিকাগোর ইতিহাস ও অর্থনীতি মিশিগান হ্রদের নিকটবর্তীতার সাথে ঘনিষ্ঠভাবে আবদ্ধ। শিকাগো নদীটি ঐতিহাসিকভাবে অঞ্চলটির জলবাহিত পণ্যসম্ভারগুলির বেশিরভাগ পরিচালনা করেছে, বর্তমানের অনেক হ্রদ মালবাহী দক্ষিণ দিকে শহরটির ক্যালুমেট হ্রদ পোতাশ্রয় ব্যবহার করে। হ্রদটি আরও ইতিবাচক প্রভাব সরবরাহ করে: শিকাগোর জলবায়ুকে নিয়ন্ত্রণ করে, শীতকালে নদীর সন্নিকটের এলাকাগুলিকে সামান্য উষ্ণ করে তোলে এবং গ্রীষ্মে শীতলতা প্রধান করে।

১৮৩৭ সালে যখন শিকাগো প্রতিষ্ঠিত হয়েছিল, তখন প্রথম দিকের ভবনগুলো শিকাগো নদীর মুখের কাছাকাছি ছিল, যেমন শহরের মূল ৫৮টি ব্লকের একটি মানচিত্রে দেখা যায়। শহরটির কেন্দ্রীয়, নির্মিত এলাকাগুলির সামগ্রিক মান এটির সামগ্রিক প্রাকৃতিক ভূগোলের স্বাভাবিক সমতলতার সাথে তুলনামূলকভাবে সামঞ্জস্যপূর্ণ, গড় ভূমি উচ্চতা সমুদ্রতল থেকে উপরে। যদিও পরিমাপ কিছুটা পরিবর্তিত হয় অনেক জায়গায়, সর্বনিম্ন বিন্দু হ্রদের তীর বরাবর , যেখান সর্বোচ্চ বিন্দু, শহরটির দক্ষিণ দিকের ব্লু দ্বীপের মোরাইনাল শৈলশিরা ।

শিকাগো লুপ কেন্দ্রীয় ব্যবসা জেলা, কিন্তু শিকাগো আশপাশ এলাকা নিয়েও গঠিত। শিকাগোর নদী সরোবর ইত্যাদির সন্নিহিত শহরাঞ্চলের একটি বড় অংশ লেক শোর ড্রাইভ সংলগ্ন।নদীর সন্নিকটে অবস্থিত কয়েকটী পার্ক হল লিঙ্কন পার্ক, গ্রান্ট পার্ক, বার্নহাম পার্ক এবং জ্যাকসন পার্ক। নদীর সন্নিকট জুড়ে চব্বিশটি সৈকত আছে। ল্যান্ডফিল অংশ হ্রদটির অংশে বিস্তৃত, যা নৌবাহিনীর জেটি, নর্থেরলি দ্বীপ, জাদুঘর ক্যাম্পাস এবং ম্যাককরমিক প্লেস কনভেনশন সেন্টারের বৃহত্তর অংশ। শহরের বেশিরভাগ সুউচ্চ বাণিজ্যিক ও আবাসিক ভবন নদীর সন্নিকটে অবস্থিত।

সমগ্র শিকাগো মহানগর এলাকার একটি অনানুষ্ঠানিক নাম হচ্ছে "শিকাগোল্যান্ড", যা সাধারণত শহরটি এবং এটির শহরতলির বোঝায়। শিকাগো ট্রিবিউন এই নামটির দ্বারা এখানের অনেকগুলো জায়গাকে বুঝিয়েছে, এগুলোর মধ্যে রয়েছে শিকাগো শহর, কুক কাউন্টি বাকি অংশ, আটটি নিকটবর্তী ইলিনয় কাউন্টিকে: লেক, ম্যাকহেনরি, ডুপেজ, কেইন, ক্যান্ডাল, গ্রান্ডি, উইল এবং কানকাকি, এবং ইন্ডিয়ানা এর তিনটি কাউন্টি: লেক, পর্টার এবং লাপোর্তে। ইলিনয় পর্যটন বিভাগ শিকাগো শহর ছাড়াই কুক কাউন্টিকে শিকাগোল্যান্ড হিসেবে সংজ্ঞায়িত করে। শিকাগোল্যান্ড চেম্বার অব কমার্স এটিকে কুক এবং ডুপেজ, কেইন, লেক, ম্যাকহেনরি এবং উইল কাউন্টি হিসাবে সংজ্ঞায়িত করে।
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. বোন শহর
titleC. প্রাকৃতিক বৈশিষ্ট্য
titleD. শিক্ষা
উত্তর: titleC
এখন পেশাদার বলির (কুস্তিগীর) অভাবে বলিখেলার তেমন আকর্ষণ না থাকলেও জব্বারের বলীখেলার মূল উপজীব্য হয়ে উঠেছে মেলা। তাই অনেকে বলীখেলার পরিবর্তে একে বৈশাখী মেলা হিসেবেই চিনে। জব্বার মিয়ার বলী খেলা ও বৈশাখী মেলা চট্টগ্রামের ঐতিহ্য, সংস্কৃতি ও অহংকারে পরিণত হয়েছে। বর্তমানে দেশের সবচেয়ে বড় লোকজ উৎসব হিসেবে এটিকে চিহ্নিত করা হয়। খেলাকে কেন্দ্র করে তিন দিনের আনুষ্ঠানিক মেলা বসার কথা থাকলেও কার্যত পাঁচ-ছয় দিনের মেলা বসে লালদীঘির ময়দানের চারপাশের এলাকা ঘিরে।

জব্বারের বলী খেলার পাশাপাশি জেলার বিভিন্ন স্থানে যেমন কক্সবাজারে ডিসি সাহেবের বলী খেলা, সাতকানিয়ায় মক্কার বলি খেলা, আনোয়ারায় সরকারের বলী খেলা, রাউজানে দোস্ত মোহাম্মদের বলী খেলা, হাটহাজারীতে চুরখাঁর বলী খেলা, চান্দগাঁওতে মৌলভীর বলী খেলা এখনও কোনরকমে বিদ্যমান।

সঠিক অনুচ্ছেদ শিরোনাম কোনটি?
titleA. বর্তমানে
titleB. ইতিহাস
titleC. মল্ল পরিবার ও বলীখেলা
titleD. চ্যাম্পিয়ন
উত্তর: titleA
বাংলাদেশ রেলওয়ের ভাড়া অপেক্ষাকৃতভাবে বাসের ভাড়ার চেয়ে কম। পুরো বাংলাদেশের সব স্টেশনেই টিকেটিং সেবা চালু আছে। সেই সাথে কিছু নির্দিষ্ট অতি গুরুত্বপূর্ণ স্টেশনে চালু আছে ই-টিকেটিং। যার মাধ্যমে অনলাইনে বা মোবাইল ফোনের মাধ্যমে টিকেট বুকিং এবং ক্রয় করা সম্ভব। অধিকাংশ স্টেশনের টিকেটিং ব্যবস্থা কম্পিউটার নিয়ন্ত্রিত এবং তা একটি কেন্দ্রীয় নেটওয়ার্কের সাথে সংযুক্ত। টিকেট ক্রয়ের পর যাত্রীদেরকে মুদ্রিত টিকেট প্রদান করা হয়। যাত্রার সর্বোচ্চ দশ দিন পূর্বে টিকেট ক্রয় করা সম্ভব। যাত্রা সময়ের ৪৮ ঘণ্টা পূর্বে পর্যন্ত টিকেটের ১০০% (ক্লারিকেল চার্জ ছাড়া) মূল্য ফেরত পাওয়া সম্ভব।

সঠিক অনুচ্ছেদ শিরোনাম কোনটি?
titleA. রেলওয়ে স্টেশনসমূহ
titleB. ভাড়া এবং টিকেট
titleC. ডিজেল ইঞ্জিন
titleD. মালবাহী সেবা
উত্তর: titleB
তিনি বাবার চাকরিসূত্রে লিবিয়ায় জন্মগ্রহণ করেন, তিনি তার ভাই-বোনদের মধ্যে সবার ছোট ছিলেন। তিনি গিটারিস্ট ও ব্যান্ডদল 'ক্রাল'-এর প্রতিষ্ঠাতা সদস্য সাদী মুকতাফির ছোট ভাই। তার পিতার চাকরির পোস্টিং লিবিয়ায় হওয়ায় তার শৈশবকালের বেশিরভাগ সময় তিনি সেখানেই কাটিয়েছেন। ৫ বছর বয়সে বাংলাদেশে ফিরে আসার পর তিনি ঢাকায় ম্যাপেল লিফ ইন্টারন্যাশনাল স্কুলে ভর্তি হন। তাকে শৈশবকালে নজরুল গীতি এবং হারোনিয়াম শিখতে হয়েছিল, কিন্তু তখন সঙ্গীততে তার খুব আগ্রহ ছিল না।






সঠিক অনুচ্ছেদ শিরোনাম কোনটি?
titleA. জীবনী
titleB. সূচনা
titleC. দ্য জয়েন্ট ফ্যামিলি
titleD. সঙ্গীতের তালিকা
উত্তর: titleB
জৈনরা অক্ষয় তৃতীয়া তিথিটিকে পবিত্র ও সর্বাপেক্ষা অধিক মঙ্গলময় মনে করেন। মনে করা হয়, এই দিনেই ঋষভনাথ প্রথম ‘অহর’ (ভিক্ষা) গ্রহণ করেছিলেন। ঋষভনাথই অবসর্পিণী চক্রার্ধের প্রথম সন্ন্যাসী। তাই মানুষ জানত না কীভাবে দিগম্বর সন্ন্যাসীকে খাদ্য (‘অহর’) প্রদান করতে হয়। হস্তিনাপুরের রাজা শ্রেয়াংশ তার পূর্বজীবনের কথা স্মরণ করে ঋষভনাথকে আখের রস (‘ইক্ষু রস’) প্রদান করেন। জৈনরা এই দিনটির প্রতি বিশেষ গুরুত্ব আরোপ করেন। কারণ, ১১ মাস ১৩ দিন পর ঋষভনাথকে খাদ্য নিবেদন করা হয়েছিল। এটি বৈশাখ মাসের শুক্লা তৃতীয়া তিথিতে পালন করা হয়। ‘ইক্ষু’ (আখ) শব্দটি থেকে তিনি ‘ইক্ষ্বাকু’ নাম লাভ করেন। সেই কারণে তার রাজবংশের নাম হয় ইক্ষ্বাকু রাজবংশ।

সঠিক অনুচ্ছেদ শিরোনাম কোনটি?
titleA. জন্ম
titleB. অক্ষয় তৃতীয়া
titleC. রাজ্য
titleD. মূর্তিতত্ত্ব
উত্তর: titleB
লিখিত ইতিহাস সংরক্ষণ শুরু হওয়ারও আগে থেকে বৃত্ত সম্পর্কে মানুষের ধারণা ছিল। প্রাকৃতিক বৃত্তগুলো, যেমন: চাঁদ, সূর্য ইত্যাদি পরিলক্ষিত হয়েছিলো। চাকা, যা মানব সভ্যতার অগ্রগতিতে ব্যাপক অবদান রেখেছে, তা বৃত্তাকার। চাকার সাথে সম্পর্কিত আরো কিছু আবিষ্কার, যেমন গিয়ার, চাকি প্রভৃতিও বৃত্তাকার। গণিতে বৃত্তের অধ্যয়ন পরবর্তীকালে জ্যামিতি ও ক্যালকুলাসের মত উচ্চতর শাখাগুলোর উন্নয়নে অবদান রেখেছে ।
প্রারম্ভিক বিজ্ঞান, বিশেষ করে জ্যামিতি এবং জ্যোতিষ শাস্ত্র এবং জ্যোতির্বিজ্ঞান মধ্যযুগীয় পণ্ডিতদের ঐশ্বরিক জ্ঞানের সাথে সম্পৃক্ত ছিলো এবং অনেকেই "বৃত্তকে" "ঐশ্বরিক" বা "নির্ভুল" বলে বিশ্বাস করতো।


সঠিক অনুচ্ছেদ শিরোনাম কোনটি?
titleA. ক্ষেত্রফল
titleB. আরও পড়ুন
titleC. জটিল তল
titleD. ইতিহাস
উত্তর: titleD
যোরহাট ও লক্ষীমপুর উভয় স্থান থেকে মাজুলীর যাওয়ার সুব্যাবস্থা আছে। যোরহাট শহরের নিমাতী ঘাট থেকে জলপথে ফেরীর সাহায্যে মাজুলী যাওয়া এক আমোদজনক যাত্রার অনু্ভব করায়। নিমাতী ঘাট থেকে মাজুলীর কমলাবারী, দক্ষীনপাট,সুমৈমারী, অফলামুখ, শালমরা, ফুলনী(বগরীগুরী) ইত্যাদি স্থানে ফেরী চলাচল করে। অন্যদিকে লক্ষীমপুর থেকে মাজুলী যাওয়ার সময় লুইত ও খাবলু নামক দুইটি ঘাট পার হতে হয়।

সঠিক অনুচ্ছেদ শিরোনাম কোনটি?
titleA. যাতায়াত
titleB. প্রতিষ্ঠান
titleC. জনসংখ্যা
titleD. সংস্কৃতি
উত্তর: titleA
২০১৫ সালে সোলেইমানি সদ্য পুনরুত্থিত আইএসআইএল এবং বিদ্রোহী গোষ্ঠীগুলির বিরুদ্ধে লড়াই করতে বিভিন্ন উত্স থেকে সমর্থন সংগ্রহ শুরু করে যা উভয়ই আসাদের বাহিনী থেকে দূরে বিস্তৃত অঞ্চল দখল করতে সফল ছিল। তিনি আসাদ ও হিজবুল্লাহর সাথে নতুন অংশীদার হিসাবে রাশিয়ার সাথে জড়িত যৌথ হস্তক্ষেপের মূল স্থপতি ছিলেন বলে জানা গেছে। 

রয়টার্সের মতে, জুলাইয়ে মস্কোয় এক বৈঠকে সোলেইমানি তার রাশিয়ান স্বাগতিকদের কাছে ব্যাখ্যা দেওয়ার জন্য সিরিয়ার মানচিত্রকে উন্মোচন করেছিলেন যে রাশিয়ার সহায়তায় প্রেসিডেন্ট বাশার আল-আসাদের পরাজয়ের ধারাবাহিকভাবে কীভাবে বিজয় রূপান্তরিত হতে পারে। কাসেম সোলেইমানির মস্কো সফরটি ছিল রাশিয়ার সামরিক হস্তক্ষেপের পরিকল্পনা করার প্রথম পদক্ষেপ যা সিরিয়ার যুদ্ধকে নতুন রূপ দিয়েছে এবং সিরিয়ার (এবং ইরাকি) সরকারের সমর্থনে একটি নতুন ইরান-রাশিয়ান জোট গঠন করেছিল। ইরানের সর্বোচ্চ নেতা আলী খামেনেই রাষ্ট্রপতি ভ্লাদিমির পুতিনের সাথে দেখা করতে মস্কোয় প্রবীণ দূতও প্রেরণ করেছিলেন। "পুতিন রাষ্ট্রদূতকে বলেছিলেন, 'ঠিক আছে আমরা হস্তক্ষেপ করব। কাসেম সোলেইমানি প্রেরণ করুন '। জেনারেল সোলেইমানি থিয়েটারের মানচিত্রটি ব্যাখ্যা করতে এবং সিরিয়ায় সামরিক বাহিনীর কৌশলগত বর্ধনের সমন্বয় করতে গিয়েছিলেন। 

সঠিক অনুচ্ছেদ শিরোনাম কোনটি?
titleA. আলেপ্পোতে অভিযান
titleB. কুদস ফোর্সের কমান্ড
titleC. ২০১৫ সালে সামরিক অভিযানের অর্কেস্ট্রেশন
titleD. প্রাথমিক জীবন
উত্তর: titleC
এদের দেহ লম্বা। পৃষ্ঠীয়প্রান্ত অঙ্কীয় প্রান্তের চেয়ে সামান্য উত্তল। মুখের তুণ্ড চোয়ালের উপর মধ্যমভাবে অভিক্ষিপ্ত এবং অল্প সংখ্যক ছিদ্রবিশিষ্ট তবে এতে কোন পার্শ্বীয় লোব থাকে না। চোখ তুলনামূলক বড় এবং তুলনামূলকভাবে মাথার উপরের দিকে অবস্থিত যা অঙ্কীয় তল থেকে দেখা যায় না। মুখ সংকীর্ণ, ঠোঁট বেশ পুরু। অধর তথা নিচের ঠোঁট যোজকের মাধ্যমে ইসমাসের সাথে সংযুক্ত। উপরের চোয়ালে ক্ষুদ্রাকার স্পর্শী উপস্থিত। পৃষ্ঠ পাখনা তুলনামূলকভাবে পুচ্ছ পাখনার গোঁড়ার চেয়ে তুণ্ডের নিকট থেকে শুরু হয়েছে যা শ্রোণী পাখনার সামান্য সম্মুখে পৃষ্ঠীয় দিকে অবস্থিত।

পৃষ্ঠদেশ ধূসর কিন্তু উদর ও পার্শ্বদেশ রূপালি বর্ণের। মাথার শেষ প্রান্তে পৃষ্ঠদেশ বরাবর কালো দাগ উপস্থিত। কানকো তামাটে বর্ণের। পাখনাসমূহ কাল দাগ যুক্ত এবং বক্ষপাখনা ছাড়া অন্যান্য পাখনাসমূহে কিঞ্চিৎ লালচে ভাব দেখা যায়। পার্শ্বরেখা বরাবর ৩৭-৩৯ টি মতান্তরে ৩৯টি আঁইশ উপস্থিত।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. প্রজনন
titleC. বাংলাদেশে বর্তমান অবস্থা এবং সংরক্ষণ
titleD. দৈহিক গঠন
উত্তর: titleD
১৯৪৭-৪৮ মৌসুমে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ঐ টেস্টে ১২ জন ক্রিকেটারের একযোগে অভিষেক ঘটেছিল। ক্লাইড ওয়ালকট, রবার্ট ক্রিস্টিয়ানি, উইলফ্রেড ফার্গুসন, বার্কলি গ্যাসকিন, জন গডার্ড ও প্রায়র জোন্স - এ সাতজন ওয়েস্ট ইন্ডিজের এবং জিম লেকার, মরিস ট্রেমলেট, ডেনিস ব্রুকস, উইনস্টন প্লেস ও জেরাল্ড স্মিথসন - এ পাঁচজন ইংল্যান্ডের ছিলেন। ২১ জানুয়ারি, ১৯৪৮ তারিখে ব্রিজটাউনে অনুষ্ঠিত ঐ টেস্টে ৪/৫৪ পান। টেস্টটি ড্রয়ে পরিণত হয়েছিল।

এরপর পরবর্তী শীতকালে ভারত সফরেও সফলতা পান। বোম্বেতে ৫/৮৫ পান যা তার টেস্ট খেলোয়াড়ী জীবনের সেরা বোলিং পরিসংখ্যান। ১৯৫০ সালে ইংল্যান্ড সফরে যান। ঐ সফরে সকলেই তার কাছ থেকে বড়কিছু আশা করলেও মাত্র দুই টেস্টে অংশ নিতে পেরেছেন তিনি। ১৯৫১-৫২ মৌসুমে ৩০ নভেম্বর, ১৯৫১ তারিখে সিডনিতে স্বাগতিক অস্ট্রেলিয়ার বিপক্ষে সর্বশেষ টেস্টে অংশগ্রহণ করেন। ১৯৪০-৪১ মৌসুম থেকে ১৯৫০-৫১ মৌসুম পর্যন্ত প্রথম-শ্রেণীর ক্রিকেটে তার খেলোয়াড়ী জীবন চলমান ছিল।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. ব্যক্তিগত জীবন
titleC. খেলার ধরন
titleD. খেলোয়াড়ী জীবন
উত্তর: titleD
কাফকা খেতে পছন্দ করতেন না।হেনরি ফ্লেচার নামের একজন পুষ্টি গবেষক দ্বারা অনুপ্রাণিত হয়ে তিনি বরং অল্প খাবার অনেকক্ষন মুখে দিয়ে রাখতেন।কিছুক্ষন পর পর চিবিয়ে নিতেন। এ লেখকের ধারনা ছিল, একমাত্র এভাবে খেলেই খাবারের প্রতিটি উপাদানকে সঠিকভাবে কাজে লাগানো সম্বভ। এই ভয়ানক বাজে অভ্যাস তাকে মারাত্মক স্বস্থ্যহানীর দিকে ঠেলে দে। ১৯২৪ সালের ৩ জুন অস্টিয়ার কিয়ের্লিংয়ে মারা যান কাফকা। তার মৃত্যুর কারণ ছিল, না খেয়ে থাকাজনিত পুষ্টিহীন।

তথ্য সূত্রঃ প্রথম আলো
সঠিক অনুচ্ছেদ শিরোনাম কোনটি?
titleA. মৃত্যু
titleB. প্রাথমিক জীবন
titleC. শিক্ষা
titleD. তথ্যসূত্র
উত্তর: titleA
ঘূর্ণিঝড় উৎপন্ন অঞ্চল হিসেবে ক্রান্তীয় অঞ্চলের সমুদ্রগুলিকে সাতটি বেসিন বা অঞ্চলে ভাগ করা হয়েছে। প্রতিটি অঞ্চলে ঘূর্ণিঝড়ের গতিবিধি পর্যবেক্ষণ ও হুঁশিয়ারী প্রদানের জন্য বিশ্ব আবহাওয়া সংস্থার অধীনে বিভিন্ন দেশের আবহাওয়া বিভাগ কাজ করছে। নিচে সাতটি বেসিনের নাম এবং সেখানে তদারককারী সংস্থাগুলোর তালিকা দেয়া হলঃ

প্রতিটি বেসিনে ঘূর্ণিঝড় সৃষ্টির মৌসুম ভিন্ন ভিন্ন। উত্তর আটলান্টিকে ঘূর্ণিঝড় মৌসুম শুরু হয় জুনের ১ তারিখ এবং শেষ হয় নভেম্বর ৩০ তারিখে। বাংলাদেশ উপকূলে মূলতঃ বর্ষাকালের শুরুতে এপ্রিল-মে মাসে এবং বর্ষার শেষে অক্টোবর-নভেম্বর মাসে ঘূর্ণিঝড়ের প্রকোপ দেখা দেয়। তবে বর্ষাকালেও বিক্ষিপ্তভাবে ঘূর্ণিঝড় হতে দেখা যায়।

সঠিক অনুচ্ছেদ শিরোনাম কোনটি?
titleA. ঘূর্ণিঝড় সৃষ্টির অঞ্চল ও সময়কাল
titleB. হারিকেনের নামকরণ
titleC. সাইক্লোন, হারিকেন ও টাইফুন
titleD. নিরক্ষরেখা থেকে দূরত্ব
উত্তর: titleA
গেমটির জন্য টাইটেন বুক্স দুইটি একত্রিত বই প্রকাশ করে। "স্পাইডার-ম্যান: হস্টাইল টেকওভার" নামক প্রথম বইটি আগস্ট ২১, ২০১৮-এ মুক্তি দেওয়া হয়। ডেভিড লিস দ্বারা লিখিত, বইটিতে রয়েছে কিংপিন-এর মেয়র অসবর্ন-কে হুমকি দিয়ে তাকে শহরের ধনিক বানানোর উপর কিংপিন-এর সাথে স্পাইডার-ম্যান দ্বন্দ্ব এবং পিটার-এর অতিরিক্ত নিরাপত্তামূলক হওয়ার কারণে পিটার এবং মেরি জেন-এর সম্পর্কের শেষ হওয়া। এছাড়াও, এটি বধির মহিলা মার্শাল আর্টিস্ট একো-কে উপস্থাপন করে, যিনি স্পাইডার-ম্যান এর সাথে দলবদ্ধ হন, এবং আরও রয়েছে ব্লাড স্পাইডার, একজন খলনায়ক যিনি অসকর্প থেকে অতিমানবীয় ক্ষমতা লাভ করেন এবং কিংপিন দ্বারা নিযুক্ত। এই ধারার দ্বিতীয় বইটির ছিল "মার্ভেল'স স্পাইডার-ম্যান: দ্য আর্ট অফ দ্য গেম", যা পল ডেভিয়েস দ্বারা লিখিত এবং এতে রয়েছে গেমটির ধারণা শিল্প, পরিকল্পনা-চিত্র, এবং নকশা।

স্পাইডার-ম্যান এর গেমটির সংস্করণ ২০১৮-এর কমিক বইয়ের গল্প "স্পাইডার-গেডন"-এ আবির্ভূত হয়। এটি গ্যাজ দ্বারা লিখিত এবং ২০১৪-এর "স্পাইডার-ভার্স" এর একটি অনুবর্তী গল্প, যা বিভিন্ন মার্ভেল মহাবিশ্ব থেকে স্পাইডার-লোকদের একত্রিত করে। "স্পাইডার-গেডন" সংস্করণ #০ (সেপ্টেমবর ২৬, ২০১৮-এ মুক্তি পায়) সুপিরিয়র অক্টোপাস-এর (পিটার পার্কার-এর শরীরে অটো অক্টাভিয়াস-এর একটি বিকল্পিত সংস্করণ) গেমটির পৃথিবীতে (পৃথিবী-১০৪৮ হিসেবে অভিহিত) গিয়ে গেমটির স্পাইডার-ম্যান কে নিয়োগ করার কাহিনিটিকে অনুসরণ করে। "স্পাইডার-গেডন"-এর কাহিনি গেমটির ঘটনাগুলির পরবর্তীতে ঘটে এবং ট্যারানটুলা-এর পৃথিবী-১০৪৮ সংস্করণকে উপস্থাপন করে। ইন্সোমনিয়েক শিল্পীরা ধারাবাহিকটির জন্য বৈকল্পিক কমিক-বই প্রচ্ছদ প্রদান করে। মার্চ ২০১৯-এ, "স্পাইডার-ম্যান: সিটি অ্যাট ওয়ার" নামক একটি ছয়টি-সংস্করণযুক্ত কমিক ক্ষুদ্র-ধারাবাহিককে মুক্তি দেওয়া হয়। এটি গেমের ঘটনাগুলোকে অনুসরণ করে এবং নতুন ঘটনা উপস্থাপন করে। ধারাবাহিকটি মার্ভেল দ্বারা প্রকাশিত এবং ডেনিস হোপলেস দ্বারা লিখিত, এবং রয়েছে মিশেল ব্যান্ডিনি কর্তৃক শিল্প এবং ক্লেটন ক্রেইন, ডেভিড নাকায়ামা, গেরার্ডো স্যান্ডোভাল ও অ্যাডি গ্র্যানোভ কর্তৃক বৈকল্পিক শিল্প। একটি দ্বিতীয় ক্ষুদ্র-ধারাবাহিক, "স্পাইডার-ম্যান: ভেলোসিটি"-কে আগস্ট ২০১৯-এ মুক্তির জন্য তালিকাভুক্ত করা হয়। এটিও হোপলেস দ্বারা লিখিত, যার সাথে এমিলিও ল্যাইসো শিল্প প্রদান করেন। ক্ষুদ্র-ধারাবাহিকটি গেমটির ঘটনাগুলোর পর ঘটে, যাতে স্পাইডার-ম্যান এর অতিমানবীয়-খলনায়ক সোয়ার্ম-এর সাথে মুখোমুখি হওয়া এবং মেরি জেন-এর সাংবাদিক বেন ইউরিচ সাথে কাজ করার বর্ণনা করে। একই বছর, ডায়মন্ড সিলেক্ট টয়স এবং স্লাইডসো কালেক্টিবলস যথাক্রমে স্পাইডার-ম্যান এর একটি ১০-ইঞ্চি লম্বা মূর্তি এবং একটি গিটার ও স্পাইডার-ড্রোন সহ, গেমে উপস্থিত স্পাইডার-পাঙ্ক পরিচ্ছদের উপর ভিত্তি করে একটি ১/৬ মাপের মূর্তি মুক্তির জন্য তালিকাভুক্ত করে। গেমটির জন্য তৈরি করা উন্নত বর্ম-পরিচ্ছদটি ২০১৮ সালের ""-এ মাইলস মোরালেস-এর বিশ্বের পিটার পার্কার দ্বারা সংগ্রহিত পরিচ্ছদগুলোর মধ্যে আবির্ভূত হয়।

সঠিক অনুচ্ছেদ শিরোনাম কোনটি?
titleA. ডাউনলোডযোগ্য বিষয়বস্তু
titleB. চরিত্রসমূহ এবং প্রতিবেশগুলি
titleC. মুক্তি
titleD. একত্রিত-মিডিয়া এবং পণ্য-ব্যবসা
উত্তর: titleD
বাতজনিত রোগে দীর্ঘস্থায়ী বা মাঝে মাঝে ব্যথা (জয়েন্টে, ঘাড়ে বা পিঠে) ঐতিহাসিকভাবে সংক্রামক রোগের কারণে ঘটেছিল। লাইম রোগ (উত্তর এবং উত্তর-পূর্ব মার্কিন যুক্তরাষ্ট্রে), কোকসিডিওমাইসিস বা উপত্যকা জ্বর (পশ্চিম আমেরিকাতে), ভারতের চিকুনগুনিয়া এবং রিঅ্যাকটিভ আর্থ্রাইটিসের মতো এ রোগের কারণ ও চিকিৎসা পদ্ধতিও বিংশ শতাব্দী পর্যন্ত অজানা ছিল।

আমেরিকান কলেজ অব রিউম্যাটোলজি (এসিআর) ১৯৮৩ সালে প্রধান প্রধান বাতজনিত রোগগুলোকে ১০টি প্রধান শ্রেণীতে ভাগ করার প্রস্তাব দিয়েছে। এগুলো হল:




সঠিক অনুচ্ছেদ শিরোনাম কোনটি?
titleA. চিকিৎসা
titleB. ইতিহাস
titleC. রোগ নির্ণয়
titleD. প্রকারভেদ
উত্তর: titleD
চত্বরটিকে, মূলত ডাকা হয় সিয়োন সার্কাস, নামকরন করা হয় সিয়োন সিনেমার কারণে (আরো ডাকা হয় সিয়োন হল), একটি ৪০০-আসন বিশিষ্ট নীরব সিনেমার হল যেটি ১৯১২ থেকে ১৯২০ পর্যন্ত এই স্থানে একটি কুটির দখল করেছিল। প্রবল তুষারপাতে কুটিরটি ধসের পরে, সিনেমা হলটি পুনর্নির্মিত করে ৬০০- আসন বিশিষ্ট মঞ্চে পরিনত করা হয় চলচ্চিত্র প্রদর্শন এবং লাইভ অপেরা পারফরমেন্স এর জন্য।

সঠিক অনুচ্ছেদ শিরোনাম কোনটি?
titleA. প্রত্যাখ্যান এবং পুনর্জন্ম
titleB. নাম
titleC. ল্যান্ডমার্ক
titleD. ইতিহাস
উত্তর: titleB
কারমুদি জার্মানি তে ২০১৩ সালে প্রতিষ্ঠিত হয়। অক্টোবর ২০১৩ তে কারমিডো (নাইজেরিয়া), ইউবিলিস্টা (মেক্সিকো) মেক্সিকো (মিয়ানমার) কে একত্রিত করে একটি কোম্পানি। বর্তমানে স্টেফান হাবোল্ড, আরইন সিকমা এবং ফ্রিয সিমন্স কারমুডি পরিচালনা করছেন। এই কোম্পানিটিকে সবধরনের সহযোগিতা করছে রকেট ইন্টারনেট, বিশ্বের সবচাইতে বড় ইন্টারনেট ইঙ্কিউবেটর।

সঠিক অনুচ্ছেদ শিরোনাম কোনটি?
titleA. কারমুডির সেবাসমূহ
titleB. ইতিহাস
titleC. কার্যক্রম
titleD. মোবাইল
উত্তর: titleB
আর্জেন্টিনা প্রথম আইসিসি ট্রফিতে অংশ গ্রহণ করে ১৯৭৯ সালে। কিন্তু দ্বিতীয় আসর ১৯৮২-তে অংশ গ্রহণ করেনি, যা তখন ইংল্যান্ডে ফকল্যান্ডস যুদ্ধ সমাপ্ত হওয়ার দুদিন পরই শুরু হয়েছিল। ১৯৮৬ তে আর্জেন্টিনা আবার প্রতিযোগিতায় ফিরে আসে এবং ২০০১ আসর পর্যন্ত সবগুলো আসরে খেলে। ২০০৫ প্রতিযোগিতায় যোগ্যতা অর্জন করেনি।

সঠিক অনুচ্ছেদ শিরোনাম কোনটি?
titleA. পটভূমি
titleB. খেলোয়াড় এবং ক্লাব
titleC. আইসিসি ট্রফি
titleD. ইতিহাস
উত্তর: titleC
১৯৮৯ সালে এলাকার কৃতি সন্তান, মরমী গবেষক ও আল্লামা রুমি সোসাইটির প্রতিষ্ঠাতা আলহাজ্ব সৈয়দ আহমদুল হক তারই সহধর্মিনীর নামে বিদ্যালয়টি প্রতিষ্ঠা করেন। ১৯৮৯ সালে প্রতিষ্ঠানটি অষ্টম শ্রেণীর প্রথম একাডেমিক স্বীকৃতি লাভ করে এবং পরবর্তীতে ১৯৯৩ সালের ১ জুলাই গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের অধীনে নিম্ন মাধ্যমিক বিদ্যালয় হিসেবে প্রথম এমপিও ভুক্ত হয়। পরবর্তীতে ১৯৯৫ সালে এটি মাধ্যমিক বিদ্যালয় হিসেবে এমপিও ভুক্ত হয়।

সঠিক অনুচ্ছেদ শিরোনাম কোনটি?
titleA. শহীদ মিনার
titleB. ইতিহাস
titleC. অবকাঠামো
titleD. ফলাফল ও কৃতিত্ব
উত্তর: titleB
২০০৯ সালে উপনির্বাচন হয় কারণ বিধায়ক শুভেন্দু অধিকারী তমলুক লোকসভা কেন্দ্র থেকে সংসদ পদে নির্বাচিত, তৃণমূল কংগ্রেসের দিব্যেন্দু অধিকারী কন্টাই সাউথ কেন্দ্র থেকে জয়ী হন সিপিআইয়ের সত্যেন্দ্রনাথ পান্ডাকে পরাজিত করেন।

২০০৬ সালের বিধানসভা নির্বাচনে, তৃণমূল কংগ্রেসের শুভেন্দু অধিকারী কন্টাই সাউথ কেন্দ্র থেকে জয়ী হন সিপিআইয়ের সত্যেন্দ্রনাথ পান্ডাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের শিশির অধিকারী ২০০১ সালে সিপিআইয়ের সুখেন্দু মাইতিকে পরাজিত করেন। ১৯৯৬ এবং ১৯৯১ সালে কংগ্রেসের সৈলাজ কুমার দাস সিপিআইয়ের সুখেন্দু মাইতিকে পরাজিত করেন। সিপিআইয়ের সুখেন্দু মাইতি ১৯৮৭ সালে কংগ্রেসের সৈলাজ কুমার দাসকে পরাজিত করেন। ১৯৮২ সালে কংগ্রেসের শিশির অধিকারী নির্দলের দীপক মণ্ডলকে পরাজিত করেন। ১৯৭৭ সালে জনতা পার্টির সত্যব্রত মাইতি নির্দলের সুধীরচন্দ্র দাসকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৯
titleB. ২০১৭
titleC. নির্বাচনী ফলাফল
titleD. এলাকা
উত্তর: titleA
তাতার খানের পিতা খোরাসানের সুলতান ছিলেন। তার পিতা মুলতান ও দিপালপুর জয়ের জন্য অভিযানে বের হন। এরপর দিল্লির সুলতান গিয়াসউদ্দিন তুগলক তাদের প্রতিহত করার জন্য মুলতানের দিকে যাত্রা করেন। যে রাতে গিয়াসউদ্দিন আক্রমণ করেন সেই রাতেই তাতার খানের জন্ম হয়। আক্রমণের ফলে আতঙ্কের কারণে তাকে ফেলে অন্যরা পালিয়ে যায়। সদ্য ভূমিষ্ঠ শিশুকে গিয়াসউদ্দিন পালক পুত্র হিসেবে গ্রহণ করেন এবং তার নাম রাখেন তাতার খান। গিয়াসউদ্দিনের কাছে তাতার খান লালিতপালিত হন।

সঠিক অনুচ্ছেদ শিরোনাম কোনটি?
titleA. সোনারগাঁয়ের শাসক
titleB. জন্ম ও শৈশব
titleC. মৃত্যু
titleD. জ্ঞানচর্চায় অবদান
উত্তর: titleB
ডি ব্লক হিসেবে সাইট ম্যাপে নির্দিষ্ট, জমিদার বনওয়ারী লাল বাবুর নির্মিত ভবনটি ১৯৯৫-৯৬ সালে নিলামের মাধ্যমের বিক্রয়ের পর বর্তমানে পাকা আধ-পাকা মিলিয়ে মোট ভবনের সংখ্যা ০৯ টি। এর মধ্যে একটি তিনতলা, দুটি দু'তলা ভবন, তিনটি একতলা এবং তিনটি টিনশেড ভবন। প্রশাসনিক ভবন না থাকায় প্রধান শিক্ষক, সহকারী প্রধান শিক্ষকদ্বয় এবং সহকারী শিক্ষক-শিক্ষিকাদের অফিস কক্ষগুলো তিনতলা ভবনের নীচতলায় অবস্থিত।


সঠিক অনুচ্ছেদ শিরোনাম কোনটি?
titleA. ভর্তি পরীক্ষা
titleB. কম্পিউটার ল্যাব
titleC. বিদ্যালয় ভবন
titleD. অডিটোরিয়াম
উত্তর: titleC